南吕・骂玉郎带感皇恩采茶歌富山元宵赏灯
作者：张可久
朝代：元

paragraphs: 朱衣锦带黄金镫，前后羽林兵。
当空皓月悬秋镜，兰麝馨。
箫鼓鸣，天街净。
灯界珠绳，春蔼花屏。
御辇上翠逍遥，宫林传金错落，歌女□玉娉婷。
赏良夜好景，听乐府新声。
庆元正，□队伍，乐升平。
待天明，未收灯，宝筝前殿引长生。
铁瓮千年富山城，西台一点老人星。